Sieväsinililja

Sieväsinililja (Scilla amoena) on kevättähtien sukuun kuuluva laji. Kasvi on 15–20 senttimetriä korkea. Lehdet ilmaantuvat yleensä ennen kukkavarsia. Ne ovat tyvestä punertavia ja muodoltaan tasasoukat. Kukkavarressa on 3–6 kukkaa, jotka ovat väriltään sinisiä tai sinivioletteja ja muodoltaan tähtimäisiä. Sieväsinililja kukkii huhtikuulta toukokuulle. Kasvi menestyy sekä aurinkoisella että varjoisella kasvupaikalla, mutta maan on oltava hyvin vettä läpäisevä. Kasvia lisätään jakamalla kesän lopulla tai syksyn alussa tai istuttamalla sipuleita syys- tai lokakuussa. Istutussyvyys on 5–7 senttimetriä ja istutusväli 5–10 senttimetriä.

Lähteet

Aiheesta muualla 
 Kassu – Kasvien suomenkieliset nimet: Sieväsinililja (Scilla amoena)
 Den virtuella floran: Tuvig blåstjärna (Scilla amoena) 

Kevättähdet